UEFA Kup pobjednika kupova 1966/1967.
UEFA Kup pobjednika kupova 1966/1967. je bilo sedmo izdanje klupskog nogometnog takmičenja kojeg je organizirala UEFA. Takmičenje u sedmom izdanju UEFA Kupa pobjednika kupova igrano je od septembra 1966. do 31. maja 1967. godine. Bayern München je u finalu rezultatom 1–0 bio uspješniji od Rangersa te osvojio prvi put UEFA Kup pobjednika kupova u historiji. Gol u finalu postigao je Franz Roth u 109. minuti utakmice. Finalna utakmica odigrana je na stadionu Nürnberg u Nürnbergu. Glavni sudija utakmice bio je Concetto Lo Bello. Najbolji strijelac bio je Roger Claessen sa 10 postignutih golova.